সরকারি চাকরিজীবীদের জন্য জারিকৃত নির্দেশিকার মূল লক্ষ্য সামাজিক যোগাযোগ মাধ্যম ব্যবহারে নিয়ন্ত্রণ আনা। এর বাইরে র‌্যাব, পুলিশসহ আইনশৃঙ্খলা নিয়ন্ত্রণকারী বাহিনীগুলো প্রতিনিয়ত সামাজিক যোগাযোগ মাধ্যমগুলো তদারকি করে। পুলিশ হেডকোয়াটার্সে আলাদা সেলও গঠন করা হয়েছে। এসবের মাধ্যমে জঙ্গিবাদের অনেক কিছু চিহ্নিত এবং বন্ধ করা গেছে। কিন্তু তদারকহীন চলতে থাকা ফেসবুক, ইউটিউবে জঙ্গিবাদসংশ্লিষ্ট কথাবার্তার বাইরেও ভয়াবহ বিষয় প্রতিনিয়ত ঘটে চলেছে। এসব মাধ্যমে যেসব বিশৃঙ্খলা হচ্ছে, সেসব জঙ্গিবাদের চেয়ে খুব একটা কম ভয়াবহ নয়।